Държавен вестник, бр. 46, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  46
2.2.8. Извършване на минимално инвазивни 
лечебни процедури – осигуряване проходимост на 
горни дихателни пътища, оксигенация с обогатена 
с кислород газова смес, „основно поддържане на 
живот“.
2.2.9. Провеждане и контролиране на лечение, 
назначено от специалист.
2.2.10. Следлечебно проследяване на белодробни 
болести, когато за това не е нужно наблюдение от 
специалист по пневмология и фтизиатрия.
2.3. Дейност на лекар специализант по пнев­
мология и фтизиатрия:
2.3.1. Извършване на дейностите по т. 2.2 плюс 
определените дейности в учебната програма по 
специалността „Пневмология и фтизиатрия“. 
2.3.2. Извършване на диагностична и терапев­
тична плеврална пункция.
2.3.3. Извършване на дейности от компетент­
ността на лекар със специалност по пневмоло­
гия и фтизиатрия, за които ръководителят на 
специализанта преценява, че могат да му бъдат 
възложени. Отговорността е на ръководителя на 
специализанта.
2.4. Дейност на лекар със специалност по 
пневмология и фтизиатрия:
2.4.1. Осъществяване на дейностите по т. 2.2 
и 2.3.
2.4.2. Извършване на дейностите от обхва­
та на специалността в частта за овладяване на 
спешни състояния в областта на пневмологията 
и фтизиатрията.
2.4.3. Извършване и интерпретация на резултати 
от диагностични процедури:
спирометрия;
плеврална пункция;
пулс оксиметрия.
2.4.4. Интерпретация на резултати от диагнос­
тични процедури: 
телесна плетизмография; 
бронхиални провокационни тестове;
механика на дишането; дифузионен капацитет;
кръвно-газов анализ, киселинно-алкално рав­
новесие;
разчитане на рентгенографии и томографии 
на гръден кош;
диагностика на туберкулозата и други бело­
дробни инфекции.
2.4.5. Диагноза, прогноза, лечение и експертна 
оценка на болни с белодробни болести и тубер­
кулоза.
2.4.6. Специализирана консултативна дейност.
2.4.7. Диспансеризация на болни с белодробни 
болести и туберкулоза.
Лекарят със специалност по пневмология и 
фтизиатрия взема самостоятелни решения във 
всички области на белодробната патология и 
обучава и контролира работата на лекари без 
специалност. Той придобива познания в други 
специфични области на медицината като образна 
диагностика, интензивно лечение, гръдна хирургия, 
химиотерапия и лъчелечение, физикална медици­
на и рехабилитация и работи в тясна връзка със 
специалистите в тези области.
2.5. Дейност на лекар със специалност по пнев­
мология и фтизиатрия и придобита професионална 
квалификация за извършване на високоспециали­
зирани или специфични дейности в определена 
област на здравеопазването без придобиване на 
друга специалност:
2.5.1. Осъществява дейностите по т. 2.2 – 2.4.
2.5.2. Извършва неинвазивни и инвазивни 
диагностични процедури, съответни на придоби­
ти професионални квалификации за извършване 
на високоспециализирани или специфични дей­
ности – белодробна функционална диагностика, 
ултразвукова диагностика, бронхология, биопсични 
техники (плеврална и трансторакална биопсия).
2.5.3. Извършва инвазивни лечебни процедури, 
съответни на придобити професионални квалифи­
кации за извършване на високоспециализирани 
или специфични дейности в определени раздели 
на специалността „Пневмология и фтизиатрия“ 
или определени области на здравеопазването като 
интензивно лечение и мониториране – „разши­
рено (ALS) и продължително (PLS) поддържане 
на живот“.
2.5.4. Уточнява диагнозата и лечението при 
тежка многоорганна патология.
2.5.5. Осъществява дейности в обособени 
раздели (клонове) на специалността „Пневмо­
логия и фтизиатрия“, съответни на придобита 
професионална квалификация за извършване на 
високоспециализирани или специфични дейности.
2.5.6. Участва в интердисциплинарни дейности. 
2.6. Придобиване на професионална квалифика­
ция за извършване на високоспециализирани или 
специфични дейности по пневмология и фтизиатрия
Професионална квалификация за високоспеци­
ализирани или специфични дейности по пневмо­
логия и фтизиатрия се придобива от лекари със 
специалност по пневмология и фтизиатрия по 
реда на Наредба № 34 от 2006 г. за придобиване 
на специалност в системата на здравеопазването. 
Професионална квалификация за извършване 
на отделни високоспециализирани или специфични 
дейности в пневмологията и фтизиатрията могат 
да имат и имат придобилите друга медицинска 
специалност (или специализация) (ушно-носно- 
гърлени болести, анестезиология и интензивно 
лечение, гръдна хирургия, нервни болести) по 
реда на Наредба № 34 от 2006 г. за придобиване 
на специалност в системата на здравеопазването.
2.7. Дейности в обособени раздели на специ­
алността „Пневмология и фтизиатрия“
Обособени раздели на специалността „Пневмо­
логия и фтизиатрия“ са посочени в таблица № 1.
Таблица № 1
Обособен раздел
Бронхология
І ниво – бронхоскопия с неголям обем и 
сложност
ІІ ниво – интервенциална бронхология
Белодробна функционална диагностика
Интензивно лечение
Нарушения на дишането по време на съня 
Интервенционална пулмология